**Skjerm, skjerm, skjerm**

Skjerm, skjerm, skjerm

Skjermer over alt

arbeid

fritid

Du får 6 tastevalg

kontakt oss på nett

skriv spørsmål på chat

Den digitale virkelighet

går bra for de fleste

enn så lenge.

Merker jeg

en kaldere vind i samfunnet

eller

er det bare innbilning?

Jeg bor jo ikke alene

med dårlig helse,

liten familie og få venner.

Jeg har ikke prøvd å treffe

et levende menneske i NAV

prøv en skjerm,

timebestilling er best

Snart møter vi ikke levende mennesker

i banker, butikker, hotell, kommune, stat..

underholdning

undervisning

Skjerm og atter skjerm

Den du skulle snakke med

er ikke der

Hvor treffer jeg levende mennesker?

Ingen vil se fortvilelsen i øynene dine

Fyll ut et digitalt skjema

vær tilfreds

de sliter mer i andre land

snart kommer taleskjermer

skjermet for livet!

skjerm, skjerm, skjerm.

*Terje Steen Edvardsen*

Bergen Seniorkonferanse 19.10.22

Bergenhus charterfest 19.10.22